APROBACIÓN DEFINITIVA DA MODIFICACIÓN DA ORDENANZA FISCAL REGULADORA DO IMPOSTO SOBRE VEHÍCULOS DE TRACCIÓN MECÁNICA
ADMINISTRACIÓN LOCAL — Municipal — Marín (Ordenanzas e Regulamentos, 26/12/2023)

O Pleno da Corporación, en sesión ordinaria celebrada o día 14/12/2023, aprobou definitivamente a modificación da ordenanza fiscal reguladora do imposto sobre vehículos de tracción mecánica, previa desestimación da reclamación presentada o día 11/12/2023 contra o acordo de aprobación provisional da modificación da ordenanza fiscal. No punto segundo da parte dispositiva do acordo do Pleno do 14/12/2023 disponse: En cumprimento do establecido no artigo 17.4 do Real decreto lexislativo 2/2004, de 5 de marzo, publícase o texto íntegro da modificación da ordenanza fiscal reguladora do imposto sobre vehículos de tracción mecánica, ordenanza que queda redactada como segue: 1.— O imposto sobre vehículos de tracción mecánica é un tributo directo de imposición obrigatoria que grava a titularidade dos vehículos desta natureza, aptos para circular polas vías públicas, calquera que sexa a súa clase e categoría.2.— Ao abeiro do disposto no artigo 106 da Lei 7/1985, de 2 de abril, reguladora das bases de réxime local, de conformidade co disposto nos artigos 15.2 e 59.1 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, a ordenación do imposto sobre vehículos de tracción mecánica rexerase polo disposto na citada Lei, así como pola presente ordenanza e demais normativa que a desenvolva.1.— Os coeficientes de incremento das cotas do imposto sobre vehículos de tracción mecánica a aplicar neste Concello son os seguintes: 2.— Estes coeficientes de incremento aplicaranse sobre as tarifas que en cada momento se recollan no Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, ou nas normas que as modifiquen.3.— A aplicación dos coeficientes anteriores ás tarifas recollidas no Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, determina que as cotas tributarias anuais aplicables aos distintos vehículos de tracción mecánica, segundo a súa potencia e clase, sexan as seguintes: 1.— Estarán exentos deste imposto: Os vehículos matriculados a nome de persoas con discapacidade para o seu uso exclusivo, aplicándose a exención en tanto se manteñan ditas circunstancias, tanto aos vehículos conducidos por persoas con discapacidade como aos destinados ao seu transporte.2.— As exencións para os vehículos matriculados a nome de persoas con mobilidade reducida ou para persoas con discapacidade teñen carácter rogado. As solicitudes presentadas ata o día 15 de marzo dun exercicio producen efectos nese mesmo período impositivo, sempre e cando os requisitos esixidos para desfrutar do beneficio fiscal se cumpran na data de devindicación do imposto (1 de xaneiro). As solicitudes presentadas fora deste prazo producirán efectos no exercicio seguinte ao da presentación. En ningún caso as solicitudes poderán ter efectos retroactivos. Para poder desfrutar desta exención as persoas interesadas deberán aportar: As solicitudes presentadas ata o día 15 de xaneiro dun exercicio producen efectos nese mesmo período impositivo, sempre e cando os requisitos esixidos para desfrutar do beneficio fiscal se cumpran na data de devindicación do imposto (1 de xaneiro). As solicitudes presentadas fora deste prazo producirán efectos no exercicio seguinte ao da presentación. En ningún caso as solicitudes poderán ter efectos retroactivos. Para poder desfrutar desta exencións, os interesados deberán aportar: 1.— Gozarán dunha bonificación do 100% da cota os vehículos históricos. O carácter histórico do vehículo acreditarase aportando o documento acreditativo da catalogación como tal polo órgano competente da Comunidade Autónoma.2.— Gozarán dunha bonificación do 75% da cota do imposto, incrementada polo coeficiente, durante dous períodos impositivos, a contar dende o seguinte ao da súa matriculación, os vehículos totalmente eléctricos, é dicir, aqueles que son propulsados unicamente por motores eléctricos. Estes vehículos constan clasificados no Regulamento Xeral de Vehículos nas seguintes categorías: Non se aplicará esta bonificación aos vehículos eléctricos híbridos (HEV) nin aos vehículos eléctricos híbridos enchufables (PHEV) Os interesados deberán aportar a ficha técnica do vehículo que acredite a súa condición de vehículo totalmente eléctrico.3.— Estas bonificacións teñen carácter rogado. As solicitudes presentadas ata o día 15 de xaneiro dun exercicio producen efectos nese mesmo período impositivo, sempre e cando os requisitos esixidos para desfrutar do beneficio fiscal se cumpran na data de devindicación do imposto (1 de xaneiro). As solicitudes presentadas fora deste prazo producirán efectos no exercicio seguinte ao da presentación. En ningún caso as solicitudes poderán ter efectos retroactivos.1.— Nos casos de primeira adquisición de vehículos ou cando estes se reformen de maneira que se altere a súa clasificación a efectos deste imposto, os suxeitos pasivos, ou os seus representantes, presentarán ante o Concello de Marín unha autoliquidación do imposto. Esta autoliquidación realizarase no prazo de trinta días a contar dende a data da adquisición ou reforma e acompañarase da documentación acreditativa da compra ou modificación, certificado das características técnicas e do documento nacional de identidade ou o código de identificación fiscal do suxeito pasivo. Simultaneamente á presentación da autoliquidación, o suxeito pasivo ingresara o importe da cota do imposto resultante desta. Esta autoliquidación terá a consideración de liquidación provisional, en tanto que pola administración competente non se comprobe que foi efectuada mediante a correcta aplicación das normas reguladoras do imposto.2.— Así mesmo, será realizada unha autoliquidación do imposto cando, por causa de baixa ou transferencia, se teña que aportar xustificante do seu pago e aínda non se teña posto ao cobro o recibo correspondente.3.— Nos supostos de vehículos xa matriculados ou declarados aptos para circular, o imposto xestiónase a partir do padrón anual. As modificacións do censo fundamentaranse nos datos do Rexistro de Vehículos e nas comunicacións remitidas pola Xefatura provincial de tráfico relativas a altas, baixas, transferencias, cambios do domicilio fiscal e reformas dos vehículos, sempre que se altere a súa clasificación a efectos deste imposto.1.— Aos efectos deste imposto, para determinar as distintas clases de vehículos estarase ao disposto no Regulamento xeral de vehículos.2.— Para resolver as dúbidas de cualificación que puideran formularse, subsidiariamente empregaranse os seguintes criterios: 3.— O cálculo da potencia fiscal, expresada en cabalos fiscais, realizarase conforme ao establecido no anexo V do Real decreto 2822/1998, de 23 de decembro, polo que se aproba o Regulamento Xeral de Vehículos. Queda derrogada a bonificación do 100% para os vehículos que teñan unha antigüidade superior a 25 anos. As bonificacións que foran concedidas por este concepto neste período impositivo ou en anteriores, quedarán sen efectos dende o 1 de xaneiro do ano posterior ao da publicación da ordenanza no BOP. As modificacións producidas pola Lei de Orzamentos Xerais do Estado ou por outra norma que afecte a calquera elemento deste imposto, serán de aplicación automática dentro do ámbito desta ordenanza. A presente ordenanza entrará en vigor o día seguinte ao da súa publicación no Boletín Oficial da Provincia e comezará a aplicarse a partir do 1 de xaneiro do ano posterior ao da súa publicación, permanecendo en vigor en tanto non se acorde a súa modificación ou derrogación expresas. A Alcaldesa Presidenta, María Ramallo Vázquez.